Damien Perquis

Damien Perquis (s. 10. huhtikuuta 1984 Troyes, Ranska) on puolalais-ranskalainen jalkapalloilija, pelipaikaltaan puolustaja. Hän siirtyi tammikuussa 2015 Major League Soccerin Toronto FC:hen. Hän on edustanut aiemmin urallaan ranskalaisia Troyesia, Saint-Étienneä ja Sochaux’ta sekä espanjalaista Real Betisiä.

Perquis on syntynyt ja kasvanut Ranskassa, mutta hänen isoäitinsä Józefa Bierłan vanhemmat muuttivat Puolasta Ranskaan 1920-luvulla ja tämän ansiosta Perquis saattoi saada Puolan kansalaisuuden ja siten edustaa Puolaa maajoukkuetasolla. Hän teki A-maajoukkuedebyyttinsä syyskuussa 2011 Puolan pelatessa Saksaa vastaan ja kuului Puolan joukkueeseen vuoden 2012 EM-kilpailuissa. Perquis on pelannut urallaan myös kolme ottelua Ranskan alle 21-vuotiaiden jalkapallomaajoukkueessa.

 Lähteet 

Luokka:Puolalaiset jalkapalloilijat
Luokka:Vuonna 1984 syntyneet
Luokka:Elävät henkilöt